Rikunarita-ORG/Wikinium huggingface dataset:
# Večernji list

| Večernji list |
| --- |
|  |
| Tip | dnevni list |
| Format | Berliner |
| Vlasnik | Styria |
| Izdavač | Večernji list d.d. |
| Glavni urednik | Goran Ogurlić |
| Osnivanje | 1959. |
| Politička orijentacija | desnica, konzervativizam, nacionalizam |
| Jezik | hrvatski |
| Cena | 6 HRK |
| Sedište | Zagreb |
| Država | Hrvatska |
| Službeni website | www.vecernji.hr |

**Večernji list** hrvatske su dnevne novine koje izdaje zagrebačka tvrtka "Večernji list d.d".

Prvi je broj lista izašao 1. srpnja 1959, a nastao je spajanjem dvaju tadašnjih dnevnih novina, Narodnog lista i Večernjeg vjesnika. List je, kao i njegovi prethodnici, bio posvećen manje politici, a više "običnim" temama poput sporta, mode, kriminala i svakodnevnog života, zbog čega je ubrzo postao najčitanijim dnevnikom u Hrvatskoj i stekao nadimak *Večernjak*. Nakon demokratizacije 1990. se po političkim stavovima pozicionirao uglavnom desno od centra. Prva mu je ozbiljna konkurencija na zagrebačkom i nacionalnom tržištu 1998. postao novopokrenuti Jutarnji list. Od 2000. je u vlasništvu austrijske medijske grupacije Styria AG.

Prema anketi "GfK Centar za istraživanje tržišta" iz 2001. godine, Večernji list je vodeći je nacionalni list u zemlji s jakim regionalnim izdanjima.

"Večernji list" je projektom "Nogomet srcem" 2006. osvojio treće mjesto na natjecanju "Ifra Cross Media Award 2006", za praćenje Svjetskog prvenstva u nogometu, postavši prvim hrvatskim dnevnikom koji je osvojio neku međunarodnu nagradu.

## Glavni urednici

Kroz povijest najnakladnijih hrvatskih dnevnih novina, "Večernji list" je vodilo 11 glavnih urednika:

* Tomislav Golubović (od 1959. do 1961.),
* Mirko Bilić (od 1961. do 1963.),
* Vera Vrcić (od 1963. do 1968.),
* Davor Šošić (od 1968. do 1972.),
* Milan Bekić (od 1972. do 1975.),
* Drago Šubić (od 1975. do 1983.),
* Stjepan Andrašić (od 1983. do 1990.),
* Ivo Lajtman (od 1990. do 1992., a nakon smrti, kraće vrijeme zamjenjivao ga je v.d. Vinko Česi, do novog gl. urednika),
* Branko Tuđen (od 1992. do 2001.),
* Ružica Cigler (od 2001. do 2005.),
* Miljenko Manjkas (od 2005. do 2006.)
* Goran Ogurlić (od 2006.)

## Izvori

## Vanjske veze

* Newsportal vecernji.hr
* Poslovne stranice Večernjeg lista Arhivirano 2008-08-28 na Wayback Machine-u
# Arsen Oremović

| Arsen Oremović |
| --- |
| Arsen Oremović, 2014 u Wiesbadenu |
| Biografske informacije |
| Rođenje | 11. novembra 1966.  (1966-11-11) Derventa, SR Bosna i Hercegovina, SFRJ (danas BiH) |
| Obrazovanje |
| Zanimanje | novinar, kolumnist, filmski kritičar, redatelj |
| Opus |
| Književne vrste | filmska kritika, esejistika |

**Arsen Oremović** (Derventa, 11. studenog 1966., - ) hrvatski je novinar, filmski kritičar, esejist i kolumnist Večernjeg lista i redatelj.

Početkom osamdesetih bio osnivač i član grupe "Blitzkrieg", najznačajnijeg zagrebačkog benda iz drugog vala punka.

Započeo je s pisanjem filmskih eseja u književnom listu *Quorum*, početkom 1990.-ih uređivao je filmsku rubriku u tjedniku *Studio*. Od 1991. član je Hrvatskog društva filmskih kritičara čiji je bio i predsjednik, u dva mandata: od 1999. do 2003. godine. Godine 1999. bio direktor filmskog festivala u Puli. Od 1991. radi u Večernjem listu kao novinar, filmski i televizijski kritičar, a od 2002. bio je i urednik i kolumnist Večernjakova priloga Ekran.

Ipak, 2007. je smijenjen s pozicije urednika kada je u svojoj kolumni "*Ta divna stvorenja*" povodom dodjele Oscara, u kojoj je kip za najbolju glazbu dobila gay umjetnica Melissa Etheridge za film "Neugodna istina", napisao šaljiv, satirički komentar na račun potencijalne gay sklonosti hrvatskog premijera Ivu Sanadera, što je izazvalo oprečne reakcije. Za razliku od neblagonaklonog osvrta u tjedniku Nacional, Radio 101 Oremovića proglašava osobom tjedna. Potkraj iste godine vraća se na uredničku funkciju u Večernjaku kao urednik glazbenog priloga "Ritam", a sljedeće godine kao urednik kulturne rubrike.

Dosad je objavio (u koautorstvu s Jankom Heidlom i Draženom Ilinčićem) pet Kino& video vodiča (1996. – 2000.) s kino kritikama i intervjuima s mnogobrojnim svjetskim zvijezdama poput Quentina Tarantina, Johnnyja Deppa, Georgea Lucasa, Woodyja Allena, Romana Polanskog, Pedra Almodovara, Wima Wendersa, Dennisa Hoppera, Roberta Rodrigueza i drugih.

Za izdavačku kuću VBZ objavio je 2007. godine zbirku kolumni "Ta divna stvorenja", za koje ga je VIP portal proglasio drugim najboljim kolumnistom u zemlji (iza Borisa Dežulovića), a 2009. uredio je s Borivojem Radakovićem hit zbirku rock priča "Zvučni zid" u kojoj se pojavljuje i kao autor jedne od priča (VBZ).

U svrhu promocije knjige "Zvučni zid" četvorica autora iz knjige - Krešimir Mišak, Ognjen Sviličić, Borivoj Radaković i Oremović - osnovali su istoimeni bend koji je objavio i singl, pank-šank verziju Mlinarčeve pjesme "Osmijeh" (izdanje MenArt).

S Ognjenom Sviličićem 2010. objavio satirički leksikon "Kupujmo hrvatsko". 2013. režirao je dokumentarac *U braku sa švicarcem* u kojem je progovorio o tabu temi dužničkog ropstva 140.000 ljudi u Hrvatskoj zbog kredita u švicarskim francima, te o nemaru države prema toj krizi. Tematika je i osobne prirode, jer je i sam Oremović požalio što je svoj kredit u eurima na nagovor bankara promijenio u švicarske franke.

## Reference

## Vanjske veze

* *Arsen Oremović* na IMDb-u
* Večernji list - Arsen Oremović
* Zagrebački sajam knjiga - Ta divna sTVorenja Arhivirano 2007-06-10 na Archive.is-u
# Wings (film)

| Wings |
| --- |
|  |
| Režija | William A. Wellman |
| Producent | Lucien Hubbard |
| Scenario | **Priča:** John Monk Saunders **Scenarij:** Hope Loring Louis D. Lighton **Titlovi:** Julian Johnson |
| Uloge | Clara Bow Gary Cooper Charles 'Buddy' Rogers Richard Arlen Jobyna Ralston El Brendel Richard Tucker |
| Muzika | J.S. Zamecnik (nepotpisan) |
| Fotografija | Harry Perry |
| Montaža | E. Lloyd Sheldon Lucien Hubard (nepotpisan) |
| Distribucija | Paramount Pictures |
| Premijera | 1927 (1927) |
| Trajanje | 141 min. |
| Zemlja |  Sjedinjene Države |
| Jezik | engleski |
| Budžet | $800,000 |
| *Wings* na Internet Movie Database |

Krila, (engl. *Wings*) američki nijemi film snimljen 1927. Film koji je dobio nagradu Oscar za najbolji film na prvoj dodjeli nagrada Američke filmske akademije održanoj 16. svibnja 1929.g. u Hollywood Roosevelt hotelu.

Film se je proglašen kulturno značajnim za SADe od strane Kongresne knjižnice u Washingtonu i odabran je za čuvanje u Nacionalnoj kinoteci Sjedinjenih Američkih Država.

## Filmska ekipa

Režija: William A. Wellman

Glume: Clara Bow (**Mary Preston**), Charles 'Buddy' Rogers (**Jack Powell**), Gary Cooper (**Kadet White**), Richard Arlen (**David Armstrong**), Jobyna Ralston (**Sylvia Lewis**) i drugi.

## Radnja

1917.g. **Jack Powell** (Charles 'Buddy' Rogers) je mladić koji voli automobile. U njega je duboko zaljubljena **Mary Preston** (Clara Bow), susjeda na koju on ne obraća pažnju. Zato što Jack voli Sylviu Lewis (Jobyna Ralston), ali ona je zaljubljena u bogatog **Davida Armstrong** (Richard Arlen). SAD ulazi u prvi svjetski rat i Jack i David pristupaju američkim zračnim snagama. Mary pristupa ženskoj motoriziranoj jedinici kako bi bila što bliže Jacku. Početna netrpeljivost između dva mladića postupno prelazi u prijateljstvo dok se zajedno bore protiv Nijemaca na nebu iznad Francuske. Međutim vrijeme je rata i tragedija se sprema između dva prijatelja.

## Osvojene nagrade Oscar

* Oscar za najbolje inženjerske efekte Roy Pomeroy (nagrada u ovoj kategoriji ukinuta je odmah nakon prve dodjele)
* Oscar za najbolji film, Produkcija

## Vanjske veze

* *Wings* na sajtu IMDb
* Nijemi filmovi
* Rotten-tomatoes.com
# The Broadway Melody

| The Broadway Melody |
| --- |
| Kino-poster |
| Režija | Harry Beaumont |
| Producent | Irving Thalberg Lawrence Weingarten |
| Scenario | Edmund Goulding *(sinopsis)* Norman Houston James Gleason |
| Uloge | Charles King Anita Page Bessie Love Jed Prouty |
| Muzika | Nacio Herb Brown George M. Cohan Willard Robison |
| Fotografija | John Arnold |
| Montaža | Sam S. Zimbalist William LeVanway |
| Distribucija | Metro-Goldwyn-Mayer |
| Premijera | 1. februara 1929 (1929-02-01)
*(SAD)* |
| Trajanje | 110 min. |
| Zemlja |  Sjedinjene Države |
| Jezik | engleski |

The Broadway Melody (također poznat i kao The Broadway Melody of 1929) je američki filmski mjuzikl snimljen 1929. u režiji Harryja Beaumonta. Scenarij su mu napisali Norman Houston i James Gleason po sinopsisu Edmunda Gouldinga, a originalnu muziku Arthur Freed i Nacio Herb Brown, uključujući tada popularni hit "You Were Meant For Me"; kao najavna špica se koristila "Give My Regards To Broadway", klasična pjesma Georgea M. Cohana. Danas je poznat prije svega zbog važnosti za historiju filma; predstavljao je prvi holivudski mjuzikl u potpunosti snimljen u zvučnoj tehnici, a dio scena - u svom originalnom obliku danas izgubljenih - je napravljen u Technicoloru (sačuvana je crno-bijela kopija). Također je poznat i kao prvi zvučni film koji je osvojio Oscara, kao i po tome što je uspostavio višedecenijsku dominaciju studija Metro-Goldwyn-Mayer u žanru holivudskih mjuzikala.

Uspjeh filma je kasnije potakao u sljedećih deset godina snimanje nekoliko filmova pod naslovom *Broadway Melody*.

## Izvori

## Vanjske veze

* *The Broadway Melody* na sajtu IMDb
* *The Broadway Melody* na filmskoj bazi podataka TCM
* *The Broadway Melody* na Rotten Tomatoes-u (`en`)
# Cimarron (film, 1931)

| Cimarron |
| --- |
| kino-poster |
| Režija | Wesley Ruggles |
| Producent | William LeBaron |
| Scenario | Howard Estabrook |
| Uloge | Richard Dix Irene Dunne Estelle Taylor Roscoe Ates |
| Muzika | Max Steiner |
| Fotografija | Edward Cronjager |
| Montaža | William Hamilton |
| Distribucija | RKO Pictures |
| Premijera | 9. februara 1931 (1931-02-09) |
| Trajanje | 123 min. |
| Zemlja |  Sjedinjene Države |
| Jezik | engleski |
| Budžet | 1,5 mil. $ |

Cimarron je američki epski vestern film snimljen 1931. godine u režiji Wesleya Rugglesa. Radnja se temelji na istoimenom romanu Edne Ferber, a protagonist, čiji lik tumači Richard Dix, je pustolov koji krajem 1880-ih zajedno s porodicom dolazi u još uvijek "divlje" područje Teritorije Oklahoma kako bi tamo zasnovao život. U film je, usprkos financijskih problema vezanih uz Veliku depresiju uložen ogroman novac, a scena znamenite Utrke za zemlju u Oklahomi sa preko 5000 statista je bila jedna od najmasovnijih i najspektakularnijih u dotadašnjoj historiji američke kinematografije. Cimarron je doživio ogroman uspjeh i nagrađen je Oscarom za najbolji film.

Kasniju reputaciju filma je, međutim, ozbiljno nagrizao prikaz Indijanaca, Jevreja i crnaca koji su neki od kritičara smatrali rasističkim i politički nekorektnim. Zbog toga se rijetko ili nikada ne prikazuje na američkoj televiziji, za razliku od remakea iz 1960. godine u kome su ti "problematični" sadržaji ublaženi.

## Uloge

* Ričard Diks *-* Jansi Kravat
* Ajrin Dan *-* Sabra Kravat
* Estel Tejlor *-* Diksi Li
* Rosko Ejts *-* Džesi Riki
* Vilijam Kolijer mlađi *-* Kid
* Nens O`Nil *-* Felis Venejbl
* Džordž E. Stoun *-* Sol Levi

## Vanjske veze

* *Cimarron* na sajtu IMDb
* *Cimarron* na filmskoj bazi podataka TCM
* *Cimarron* na Rotten Tomatoes-u (`en`)
# Cavalcade (film)

| Cavalcade (film) |
| --- |
| kino-poster |
| Režija | Frank Lloyd |
| Producent | Frank Lloyd Winfield R. Sheehan |
| Scenario | Reginald Berkeley Sonya Levien |
| Uloge | Diana Wynyard Clive Brook Una O'Connor Herbert Mundin |
| Muzika | Peter Brunelli Louis De Francesco Arthur Lange J.S. Zamecnik |
| Fotografija | Ernest Palmer |
| Montaža | Margaret Clancey |
| Distribucija | Fox Film Corporation |
| Premijera | 15. aprila 1933 (1933-04-15) |
| Trajanje | 110 min. |
| Zemlja |  Sjedinjene Države |
| Jezik | engleski |
| Budžet | 1,180.280 $ |
| Bruto prihod | 3,5 mil. $ |

Cavalcade (srpskohrvatski: *Kavalkada*) je američki crno-bijeli film snimljen 1933. godine u režiji Franka Lloyda. Predstavlja adaptaciju istoimene drame britanskog književnika Noela Cowarda. Radnja se odvija od Nove godine 1899. do 1933. i prikazuje život bogate londonske porodice Marryotovih, kao i način na koji burni historijski događaji kao Prvi svjetski rat i Velika depresija utiču na njih. *Cavalcade* je postigla veliki komercijalni uspjeh, ali je daleko poznatija po tome što je osvojila Oscar za najbolji film. Suvremeni kritičari, međutim, prema njemu nisu skloni, uglavnom zbog isticanja "staromodnih" vrijednosti britanskog patriotizma.

## Uloge

* Diana Wynyard ... Jane Marryot
* Clive Brook ... Robert Marryot
* Una O'Connor ... Ellen Bridges
* Herbert Mundin ... Alfred Bridges
* Irene Browne ... Margaret Harris
* Margaret Lindsay ... Edith Harris
* John Warburton ... Edward Marryot
* Bonita Granville ... Mlada Fanny
* Douglas Walton ... Vojnik

## Reference

## Vanjske veze

* *Cavalcade* na sajtu IMDb
* *Cavalcade* na Rotten Tomatoes-u (`en`)
* *Cavalcade* at Turner Classic Movies
* *Cavalcade* on Lux Radio Theater: December 28, 1936
# The Great Ziegfeld

| The Great Ziegfeld |
| --- |
| Originalni poster |
| Režija | Robert Z. Leonard |
| Producent | Hunt Stromberg |
| Scenario | William Anthony McGuire |
| Uloge | William Powell Myrna Loy Luise Rainer |
| Muzika | Walter Donaldson Irving Berlin |
| Distribucija | Metro-Goldwyn-Mayer |
| Premijera | 8. aprila 1936 (1936-04-08) |
| Trajanje | 185 min. |
| Zemlja |  Sjedinjene Države |
| Jezik | engleski |

The Great Ziegfeld (u prijevodu Veliki Ziegfeld) je američki biografski filmski mjuzikl snimljen 1936. u režiji Roberta Z. Leonarda. Radnja prikazuje život i karijeru znamenitog kazališnog impresarija Florenza "Floa" Ziegfelda čiji lik tumači William Powell. Poznat je kao jedan od najuspješnijih mjuzikala u historiji, odnosno prvi mjuzikl nagrađen Oscarom za najbolji film.

Scenario je sadržavao brojne netočnosti, u odnosu na stvarnu Ziegfeldovu biografiju.

## Glumačka postava

William Powell kao Flo Ziegfeld
* William Powell ... Florenz Ziegfeld, Jr.
* Myrna Loy ... Billie Burke
* Luise Rainer ... Anna Held
* Frank Morgan ... Jack Billings
* Fanny Brice ... sama sebe
* Virginia Bruce ... Audrey Dane
* Reginald Owen ... Sampson, Floov nervozni računovođa
* Ray Bolger ... sam sebe
* Ernest Cossart ... Sidney, Billingov batler, koji je angažiran od Flo
* Joseph Cawthorn ... Dr. Ziegfeld (kao Joseph Cawthorne)
* Nat Pendleton ... Eugen Sandow
* Harriet Hoctor ... sama sebe
* Jean Chatburn ... Mary Lou
* Paul Irving ... Erlanger, Billingov kasniji partner
* Herman Bing ... kostimograf
* Buddy Doyle ... Eddie Cantor

Među glumačkom postavom, a bez spomena na špici, se pojavljuju buduća Prva dama Pat Nixon (kao Ziegfeldova djevojka), Mickey Daniels kao dostavljač telegrama i Dennis Morgan kao vokalist.

## Vanjske veze

* *The Great Ziegfeld* na sajtu IMDb
* *The Great Ziegfeld* na filmskoj bazi podataka TCM
* *The Great Ziegfeld* na Rotten Tomatoes-u (`en`)
* *The Great Ziegfeld* at Virtual History
# Rebecca

| Rebecca |
| --- |
|  |
| Žanr | triler |
| Režija | Alfred Hitchcock |
| Produkcija | David O. Selznick |
| Scenario | Philip MacDonald, Michael Hogan prema djelu Daphne du Maurier |
| Naracija | Joan Fontaine |
| Uloge | Laurence Olivier Joan Fontaine Judith Anderson |
| Muzika | Franz Waxman |
| Premijera | 12. aprila 1940 (1940-04-12) |
| Jezik | engleski jezik |
| Trajanje | 130 min. |
| Država |  Sjedinjene Američke Države |
| Kompanija |
| Studio | Selznick International Pictures |
| Distributer | United Artists |
| Budžet | $1,288,000 |
| Tehnička ekipa |
| Montaža | W. Donn Hayes |
| *Rebecca* na Internet Movie Database |

Rebecca je film Alfreda Hitchcocka iz 1940. To je bio njegov prvi film iz "američkog projekta". Robert E. Sherwood i Joan Harrison adaptirali su istoimeni roman Daphne du Maurier (1938) pod produkcijom Davida Selznicka.

## Radnja

U filmu su glavni likovi Maxim de Winter, njegova druga supruga i gospođa Danvers, sluškinja pokojne supruge. Radi se o sjećanjima koja kontroliraju de Wintera, njegovu sadašnju suprugu i gđu. Danvers.

Radnje je većinski neizmjenjena u usporedbi sa romanom. Hitchcock je također prešao preko Hollywoodskog koda lezbijanizma jer je sluškinja opsjednuta Rebbecom nakon njene smrti.

## Glumci

| Glumac | Uloga
 |
| --- | --- |
| Laurence Olivier | George Fortescu Maximillian 'Maxim' de Winter
 |
| Joan Fontaine | Druga Gđa. de Winter
 |
| George Sanders | Jack Favell
 |
| Judith Anderson | Gđa. Danvers
 |
| Nigel Bruce | Major Giles Lacy
 |
| Reginald Denny | Frank Crawley
 |
| C. Aubrey Smith | Colonel Julyan
 |
| Gladys Cooper | Beatrice Lacy
 |
| Florence Bates | Gđa. Edythe Van Hopper
 |
| Melville Cooper | Coroner
 |
| Leo G. Carroll | Dr. Baker
 |

## Nagrade

Gđa. Danvers pokušava nagovoriti gđu. de Winter da počini suicid.
### Osvojeni Oscari

* Oscar za najbolji film 1940
* Oscar za najbolju fotografiju 1940

### Neosvojeni Oscari

* Oscar za najboljeg glavnog glumca
* Oscar za najbolju glavnu glumicu
* Oscar za najbolju sporednu glumicu
* Oscar za najboljeg redatelja
* Oscar za najbolju scenografiju
* Oscar za najbolje vizualne efekte
* Oscar za najbolju montažu
* Oscar za najbolji zvuk
* Oscar za najbolju scenografiju
# Going My Way

| Going My Way |
| --- |
|  |
| Režija | Leo McCarey |
| Producent | Leo McCarey |
| Scenario | Frank Butler Frank Cavett |
| Uloge | Bing Crosby Barry Fitzgerald Frank McHugh James Brown |
| Distribucija | Paramount Pictures |
| Premijera | 3. maja 1944 (1944-05-03) |
| Trajanje | 130 min. |
| Jezik | engleski |
| Kronologija |
|

|  |  |
| --- | --- |
| Prethodi:
 | Sl(ij)edi:
 |

 |
|

|  |  |
| --- | --- |
|  | *The Bells of St. Mary's* |

 |

Going My Way je američki igrani film snimljen 1944. u režiji i produkciji Lea McCareya. Protagonist filma je mladi katolički svećenik otac Charles "Chuck" O'Malley (čiji lik glumi Bing Crosby) koji preuzima jednu njujoršku crkvu od veterana oca Fitzgibbona (čiji lik tumači Barry Fitzgerald) i svojim nekonvencionalnim metodama transformira život svojih župljana. Film se odlikuje velikom količinom humora, a u njemu Crosby izvodi nekoliko muzičkih brojeva, od kojih je *Swinging on a Star* postao veliki hit. *Going My Way* je postao najgledaniji film godine u SAD, a svoj uspjeh je potvrdio i s nekoliko "Oscara", uključujući onaj za najbolji film.

Veliki uspjeh filma je sljedeće godine potakao snimanje nastavka *The Bells of St. Mary's*, kao i emitiranje radio-serije.

1962. je emitiran remake u obliku istoimene TV-serije u kojoj je ulogu O'Malleya tumačio Gene Kelly.

## Vanjske veze

* *Going My Way* na sajtu IMDb
* *Going My Way* na filmskoj bazi podataka TCM
* *Going My Way* na Rotten Tomatoes-u (`en`)
# Hamlet (film, 1948)

| Hamlet |
| --- |
| theatrical poster |
| Režija | Laurence Olivier |
| Producent | Laurence Olivier |
| Scenario | Laurence Olivier |
| Predložak | *Hamlet*; autor: William Shakespeare |
| Uloge | Laurence Olivier Basil Sydney Eileen Herlie Jean Simmons Stanley Holloway |
| Muzika | William Walton |
| Fotografija | Desmond Dickinson |
| Montaža | Helga Cranston |
| Studio | Two Cities |
| Distribucija | Rank Film Distributors Ltd. |
| Premijera | 4. maja 1948 (1948-05-04) |
| Trajanje | 155 min. |
| Zemlja |  Ujedinjeno Kraljevstvo |
| Jezik | engleski |
| Budžet | 600.000 £ |

Hamlet je britanski igrani film snimljen 1948. u režiji Laurencea Oliviera, koji predstavlja adaptaciju istoimene kazališne tragedije Williama Shakespearea, a u njemu Olivier također igra i naslovnu ulogu. Predstavljao je prvu zvučnu adaptaciju Hamleta na engleskom i Olivierov redateljski prvijenac. Olivier, jedan od najuglednijih šekspirijanskih glumaca svog doba, izazvao je određene kontroverze zbog značajnog kraćenja teksta, izbacivanja likova, uvođenja naracije i edipalnog tumačenja odnosa protagonista i njegove majke. Usprkos toga, predstavljao je ogroman uspjeh i osvojio Zlatni lav na Venecijanskom festivalu, a kasnije postao i prvi britanski film koji je osvojio Oscar za najbolji film; Olivier je također nagrađen Oscarom za najbolju ulogu.

## Uloge

| Glumac
 | Uloga
 |
| --- | --- |
| Lorens Olivije | Hamlet
 |
| Bazil Sidni | kralj Klaudije
 |
| Ajlin Herli | kraljica Gertruda
 |
| Norman Vuland | Horacio
 |
| Feliks Ejlmer | Polonije
 |
| Terens Morgan | Laert
 |
| Džin Simons | Ofelija
 |
| Stenli Holovej | Grobar
 |

## Reference

## Vanjske veze

* *Hamlet* na sajtu IMDb
* *Hamlet* na stranici Screenonline Britanskog filmskog instituta
* *Hamlet* na filmskoj bazi podataka TCM
* *Hamlet* na Rotten Tomatoes-u (`en`)
* Rafferty, Terrence "Hamlet", Criterion Collection essay
# An American in Paris (film)

| An American in Paris |
| --- |
| Georges Guetary i Gene Kelly u sceni filma |
| Režija | Vincente Minnelli |
| Producent | Arthur Freed |
| Scenario | Alan Jay Lerner |
| Uloge | Gene Kelly Leslie Caron Oscar Levant Georges Guétary Nina Foch |
| Muzika | George Gershwin **stihovi:** Ira Gershwin **van špice:** Saul Chaplin |
| Fotografija | Alfred Gilks **baletna sekvenca:** John Alton |
| Montaža | Adrienne Fazan |
| Distribucija | Metro-Goldwyn-Mayer |
| Premijera | 11. novembra 1951 (1951-11-11) |
| Trajanje | 113 min. |
| Zemlja |  Sjedinjene Države |
| Jezik | engleski |
| Budžet | 2,724.000 $ |
| Bruto prihod | 6,981.000 $ |

An American in Paris (srpskohrvatski: *Amerikanac u Parizu*) je američki filmski mjuzikl snimljen 1951. u režiji Vincentea Minellija, poznat kao jedan od najpopularnijih i najuspješnijih mjuzikala u historiji Hollywooda i svjetskog filma uopće.

Nastao je na temelju istoimene simfonijske poeme Georgea Gershwina, kojoj su za potrebe filma dodane pjesme čije je stihove napisao Georgeov brat Ira Gershwin. Radnja se događa u Parizu, a protagonist je boemski Amerikanac (čiji lik tumači Gene Kelly) koga uzdržava bogata dama (koju glumi Nina Foch), iako se on zaljubio u neuglednu Parižanku (koju glumi Leslie Caron). An American in Paris je sniman u studijima Metro-Goldwyn-Mayera, kompanije koja je stvorila reputaciju upravo na ovakvim mjuziklima, i kome predstavlja jedno od najpoznatijih ostvarenja. Posebno se ističe spektakularna 18-minutna scena baleta na kraju u kojoj zajedno nastupaju Kelly i Caron, te koja je ušla u brojne antologije. *An American in Paris* je postao enormno popularan film, te se ovjenčao Oscarom i nizom prestižnih nagrada.

## Uloge

* Gene Kelly ... Jerry Mulligan
* Leslie Caron ... Lise Bouvier
* Oscar Levant ... Adam Cook
* Georges Guétary ... Henri "Hank" Baurel
* Nina Foch ... Milo Roberts

## Reference

## Vanjske veze

* *An American in Paris* na sajtu IMDb
* *An American in Paris (film)* na filmskoj bazi podataka TCM
* *An American in Paris (film)* na Rotten Tomatoes-u (`en`)
* Filmsite.org's Greatest Films *An American in Paris*
* Combustible Celluloid's review of *An American in Paris* Arhivirano 2009-03-25 na Wayback Machine-u